**ՀԻՄՆԱՎՈՐՈՒՄ**

**«ՍԵՎԱՆԱ ԼՃԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ» ԵՎ «ՍԵՎԱՆԱ ԼՃԻ ԷԿՈՀԱՄԱԿԱՐԳԻ ՎԵՐԱԿԱՆԳՆՄԱՆ, ՊԱՀՊԱՆՄԱՆ, ՎԵՐԱՐՏԱԴՐՄԱՆ ԵՎ ՕԳՏԱԳՈՐԾՄԱՆ ՄԻՋՈՑԱՌՈՒՄՆԵՐԻ ՏԱՐԵԿԱՆ ՈՒ ՀԱՄԱԼԻՐ ԾՐԱԳՐԵՐԸ ՀԱՍՏԱՏԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

«Սևանա լճի մասին» օրենքում փոփոխություններ և լրացումներ կատարելու մասին»օրենքի (այսուհետ՝ օրենք) նախագծի ընդունումը պայմանավորված է 2022 թվականի սեպտեմբերի 20-ի Տարածքային զարգացման և շրջակա միջավայրի նախարարական կոմիտեի նիստի N ԿԱ/275 արձանագրության 2.1-րդ կետով և Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ծրագրում ձկան և խեցգետնի արդյունագործական որսի տարեկան առավելագույն չափաքանակների և ադյունագործական որսի որակի և տարեկան ծրագրի կատարման արդյունավետության բարձրացման նպատակով։

Օրենքի 13-րդ հոդվածի 3-րդ մասի «բ», «գ» և «դ» կետերի կատարումը հնարավոր է միայն տարեկան ծրագրի ընդունումից հետո:

Մասնավորապես օրենքի 13-րդ հոդվածի 3-րդ մասի «բ», «գ» կետերի կատարումը տարեկան ծրագրում նախատեսված է ապրիլ-մայիս ամիսներին, ինչի համար հիմք է հանդիսանում Ջրառ ՓԲԸ-ի տնօրենի հրամանով հաստատված Սևանա լճից ջրթողումների և ջրառների պլան-ժամանակացույցը, ինչը կարող է լինել փոփոխական:

Օրենքի 13-րդ հոդվածի 3-րդ մասի «դ» կետի կատարումն ապահովելու համար յուրաքանչյուր տարի շրջակա միջավայրի նախարարությունը պետական բյուջեի միջոցների հաշվին պատվիրակում է մրցույթ՝ Սևանա լճում ձկան և խեցգետնի պաշարների հաշվառման աշխատանքներ, ինչը ավարտվում է դեկտեմբերին:

Հիմք ընդունելով ուսումնասիրության արդյունքները տարեկան ծրագրի որոշման մեջ կատարվում է փոփոխություն՝ սահմանվում է ընթացիկ տարվա համար արդյունագործական ձկնորսության չափաքանակ:

Վերջին տարիներին ադյունագործական որսի տարեկան քանակը գնահատում է երկու փուլով արդյունքում անհրաժեշտություն է առաջացել տարեկան առավելագույն չափաքանակները սահմանել երկու անգամ: Միաժամանակ քանակները սահմանելուց հետո համաձայն սահմանված կարգի հայտարարվում է մրցույթ, հավաքագրվում է հայտերը, մշակվում և կնքվում է պայնագրեր Սևանա լճում արդյունագործական նպատակներով որս իրականացնելու համար, ինչը նունպես ժամանակատար է:

Տարեկան ծրագրի հավելվածում Սևանա լճից ջրթողումների և ջրառների պլան-ժամանակացույցի և արդյունագործական որսի վերաբերյալ կետերի կատարումն ապահովելու համար՝ տարեկան ծրագրում փոփոխություն կատարելու գործընթացը առաջանում է օրենսդրական խոչընդոտներ:

Օրենսդրական խնդիրներից խուսափելու համար առաջարկվում է օրենքի 13-րդ հոդվածի 3-րդ մասում կատարել փոփոխություն:

Արդյունագործական որսի չափաքանակներն արագ սահմանելու և արդյունագործական որսի գորընթացն օպերատիվ կազմակերպելու, ինչպես նաև տարեկան ծրագրի որոշման փոփոխության արդյունքում օրենսդրական խնդիրներից խուսափելու համար նպատակահարմար է օրենքի 12-րդ հոդվածի 4-րդ մասում կատարել փոփոխություն համաձայն, ինչի տարեկան ծրագիրը հաստատում է լիազորված մարմինը:

Հաշվի առնելով, որ տարեկան ծրագրով նախատեսված բյուջետային ֆինանսավորմամբ իրականացվող միջոցառումներն արդեն իսկ ներառված են տվյալ տարվա պետական բյուջեում, առաջարկվում է օրենքի 13-րդ հոդվածում ուժը կորցրած ճանաչել 4-րդ և 41-րդ մասերը:

Օրենքի 14-րդ հոդվածի 2-րդ մասի փոփոխությունը պայմանավորված է այն հանգամանքով, որ տարեկան ծրագիրը հաստատում է լիազորված մարմինը, որը հաշվետու է Կառավարությանը:

Օրենքի 14-րդ հոդվածի «3-րդ» և «5-րդ» մասերն ուժը կորցրած ճանաչելը պայմանավորված է նաև օրենքի 13-րդ հոդվածում 4-րդ և 41-րդ մասերի ուժը կորցրած ճանաչելու համգամանքով:

Համաձայն «Բնապահպանական վերահսկողության մասին» օրենքի և Կառավարության 2018 թվականի «Հայաստանի Հանրապետության բնապահպանության և ընդերքի տեսչական մարմնի կանոնադրությունը հաստատելու մասին» N 733-Լ որոշման բնապահպանական վերահսկողության գործառույթն իրականացնում է բնապահպանության և ընդերքի տեսչական մարմինը: Հետևաբար անհրաժեշտություն է առաջացել օրենքի 16-րդ հոդվածի «բ» կետ ուժը կորցրած ճանաչել: Սակայն հաշվի առնելով օրենքի 12-րդ հոդվածի 4-րդ մասի և օրենքի 13-րդ հոդվածի 3-րդ մասի փոփոխությունները՝ անհրաժեշտություն է առաջացել օրենքի 16-րդ հոդվածի 1-ին մասը լրացնել նոր «թ1» և «թ2» կետերով՝ համաձայն ինչի լիազորված մարմնի գործառույթում ավելանում է արդյունագործական որսի չափաքանակների սահմանման և Սևանա լճից տարեկան ջրթողումների և ջրառների պլան-ժամանակացույցի, ինչպես նաև դրանցում կատարված փոփոխությունների վերաբերյալ եզրակացության տրամադրման գործառույթներ:

1. **Առաջարկվող կարգավորման բնույթը**

Առաջարկվող փոփոխություններով նախատեսվում է՝

* Սևանա լճի մասին համալիր ծրագրով նախատեսված աշխատանքների իրականացման տարեկան համամասնությունների սահմանումը վերապահել լիազորված մարմնին,
* Արդյունագործական որսի չափաքանակների սահմանումը վերապահել լիազորված մարմնին,
* լիազորված մարմնի վերահսկողության գործառույթը չեղյալ համարելը,
* Տարեկան ծրագրի կատարման վերաբերյալ ամենամյա հաշվետվությունը Կառավարության կողմից Ազգային ժողով ՀՀ պետական բյուջեի նախագծում ներկայացնելու պահանջը չեղյալ համարելը։
1. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

«Սևանա լճի մասին» օրենքում փոփոխություններ կատարելու մասինՀայաստանի Հանրապետության օրենքի նախագիծը մշակվել է շրջակա միջավայրի նախարարության կողմից:

Օրենքի նախագիծը տեղադրված է իրավական ակտերի նախագծերի միասնական [www.e-draft.am](http://www.e-draft.am) կայքում` հասարակությանն իրազեկելու նպատակով:

1. **Ակնկալվող արդյունքը**

Առաջարկվող օրենսդրական փոփոխությունը կնպաստի Սևանա լճում ադյունագործական որսի ոլորտի հասարակական հարաբերություններ կանոնակարգմանը, ձկան և խեցգետնի պահպանության, վերարտադրության ու կայուն օգտագործման ապահովմանը։

Արդյունավետ և օպերատիվ սահմանել ադյունագործական որսի չափաքանակը և ժամկետը, կազմակերպել որսի իրականացման գործընթցը:

Փոփոխությունների արդյունքում նախատեսվում է լրացնել նաև օրենսդրական բացերը և ստանալ իրավակարգավորումների համալիր շրջանակ։

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Սևանա լճի մասին» օրենքում փոփոխություններ կատարելու մասին»օրենքի նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում չի նախատեսվում։

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ներկայացվող նախագիծը չի բխում ռազմավարական փաստաթղթերից։